Midlandas

Midlandas () – miestas Jungtinėse Amerikos Valstijose, Teksaso vakaruose, pietinėje Aukštųjų lygumų dalyje, šalia Odesos miesto. Midlando apygardos administracinis centras. 2020 m. JAV gyventojų surašymo duomenimis, mieste gyveno 132 524 gyventojai.Midland city, Texas. data.census.gov. Nuoroda tikrinta 2024-08-08. Naftos tiekimas, naftos chemijos pramonė, gyvulininkystė. Yra koledžas, muziejai, oro uostas. Vienas svarbiausių Jungtinių Valstijų naftos centrų. Midlandas yra 12 apygardų apimančio regiono, žinomo dėl herefordų gausos, rančininkavimo būstinė. Permo baseino regiono, kuriame gausu naftos, gamtinių dujų, anhidritų, druskos bei kalio telkinių, ekonominis bei prekybos centras.Midland, Texas. www.britannica.com. Nuoroda tikrinta 2024-08-08. 

kairėje|miniatiūra|212x212px|Pagrindinė miesto gatvė 1894 m.
 Istorija 
Miestas įkurtas 1884 m. kaip geležinkelio stotis. Pavadinimas Midland lietuviškai reikškia „vidurio žemė“. Taip pavadinta dėl miesto išsidėstymo El Paso ir Fort Verto pusiaukelėje. Apygardos administracinis centras nuo 1885 m. Permo baseine nafta atrasta 1923 m., iki Midlando naftos pramonė atkeliavo po trejų metų.

 Gyventojai 
miniatiūra|Miesto vaizdas|232x232px
2020 m. JAV gyventojų surašymo duomenimis, mieste gyveno 44,86 % baltųjų, 41,62 % lotynoamerikiečių, 7,48 % afroamerikiečių, 2,59 % mišrios rasės, 2,58 % azijiečių, 0,41 % indėnų, 0,36 % kitų rasių ir 0,1 % Ramiojo vandenyno salų kilmės gyventojų.

 Miestai partneriai 
Miestai, su kuriais Midlandas yra užmezgęs partnerystės ryšius:

  – Dongingas, Kinija;
  – Naujasis Amsterdamas, Gajana.Sister cities of Midland, Texas. en.sistercity.info. Nuoroda tikrinta 2024-08-08.

 Šaltiniai 

Kategorija:Teksaso miestai